ענבר נמצא בקשר קבוע עם השר ניצן הורוביץ והח"כים יולי אדלשטיין ואריה דרעי וגם יושב בוועדת הפנים והגנת הסביבה כנציג מחאת האקלים. הוא מארגן מחאות, חוגי בית ופאנלים בנושאי משבר האקלים. והוא בן 17 • על דור המבוגרים הוא אומר: "לרובו יש רצון לעשות טוב, אבל גם יוזמות חיוביות נעצרות בגלל אינטרסים - זה משפיע ישירות על הדור שלנו" • פותחים שנה ב"שקוף": בני הנוער שמנסים לשנות את העולם
  שם: ענבר קרן מתחיל כיתה: יא מגורים: אמירים תיכון: על יסודי משגב-אסיף איפה פעיל: "מחאת הנוער למען האקלים" עיקר הפעילות הארגון: ארגון נוער שפעיל יותר משנתיים (בעולם יותר משלוש שנים), ומתבסס על התנועה שהקימה גרטה טונברג ב-2018. "אני עוסק בקשרי ממשל, אני בקשר עם השר ניצן הורוביץ, ועם הח"כים אריה דרעי ויולי אדלשטיין. אני גם נציג של מחאת הנוער בוועדת הפנים והגנת הסביבה. חוץ מזה, אני פעיל בדיגיטל ומפעיל את עמוד הטוויטר של התנועה".  "לאורך השנים בבית הספר לא למדנו מעולם אף שיעור בנושא, עד שבכיתה ח המורה למדעים דיבר איתנו על משבר האקלים. זה היה מורה ספציפי שאהב את הנושא. הוא חילק אותנו לקבוצות קטנות וחשבנו יחד מה אפשר לעשות. זו היתה הפעם הראשונה שהבנתי שצריך לעשות משהו".  "על זה שלא מלמדים על משבר האקלים במערכת החינוך. עשר שנים אני במערכת החינוך, לא היה לי שיעור אחד למעט השיעור ההוא, אף שזה איום ממשי על החיים שלנו". "אני מקווה שתהיה לי את האפשרות להיות גדול במדינה שלנו וששום דבר לא יעצור את זה. אם תהיה לי את האפשרות, אשמח להיות חלק ממקבלי ההחלטות, או בתחום המדיני או בתחום המקצועי". "האפשרות שלא אגיע להיות אדם מבוגר. הסיכויים הם נגדי". "לקראת הבחירות עשינו מהלך נרחב, הייתי בין אלה שעבדו עליו קשה. שלחנו המון בנות ובני נוער מטעם התנועה שידברו בחוגי בית ואני הייתי אחראי על זה. ארגנו פאנל פוליטיקאים בכפר הירוק, שרק בני נוער ארגנו אותו, הכי מבוגר היה בן 18. השתתפו שם השרה הקודמת להגנת הסביבה גילה גמליאל ועוד חמישה חברי כנסת שדיברו על משבר האקלים. זה שודר בדמוקרטTV וצבר יותר מ-20 אלף צפיות. לאחר מכן ארגנו הפגנה בכיכר הבימה בתל אביב והגיעו אליה 2,000 בני ובנות נוער מהצפון ועד אילת, ארבעה ימים לפני הבחירות האחרונות". "בארגון הכרתי הרבה מאוד חברים שהם ההשראה שלי. ילדים שגדולים ממני בכמה שנים טובות והיום הם החברים הכי טובים שלי. בהתחלה לא הבנתי איך עושים את זה ולמדתי מהם הכל, לעשות את העבודה, לדבר עם חברי כנסת, ליזום פעולות".  "אם אפשר היה להעלים את משבר האקלים, זה היה נחמד. זה היה משאיר אותנו עם הרבה בעיות אחרות, אבל זה היה מוריד מאיתנו את אחת הבעיות הגדולות". "אני מקווה שהמדינה תהיה ירוקה יותר, אני אשמח שהיא תעבור לדלקים שלא מזהמים ותתבסס על אנרגיות מתחדשות, בעיקר על אנרגיית השמש. אני מקווה שהתחבורה הציבורית תעבוד טוב, תהיה מבוססת חשמל, עם הרבה פחות פליטות של גזי חממה וזה יפחית את ההשפעות על משבר אקלים. אני גם מקווה שהמדינה תמצא דרך להתמודד עם ההצפות במקומות כמו נהריה למשל".  "התשובה ברורה. לכנסת. הייתי שם פעמיים עד כה, ואני חושב שזה אחד הדברים הכי אפקטיביים וזו הדרך לקדם את הנושא, הייתי הולך לשם כדי להשפיע על חברי וחברות הכנסת". "למרות איך שמנסים לצייר אותו, שהוא רדוד ושטוח, לא כולם כאלה. אני מכיר עשרות אם לא מאות בני נוער שיש להם ערכים ואמונות חזקות, ואכפת להם מנושאים שונים. יש לי חברים שיש להם אמונות וערכים שרוצים להעביר לדור הצעיר בתקווה שהדור הבא יהיה דור יותר ערכי מאיתנו". "לרוב המוחץ של הדור הזה יש רצון לעשות טוב, אבל פשוט לא עושים את זה עד הסוף. לצד זה, יש גם אנשים עם אינטרסים והשפעות. לכן גם יוזמות חיוביות של הדור הזה לפעמים נעצרות בגלל אינטרסים וזה משפיע ישירות על הדור שלנו".  "אנחנו מקדמים חקיקה, את חוק האקלים שמטפל בכל מיני תקנות וסעיפים בנושאי הגבלת פליטות, הגדלת יעדי אנרגיה מתחדשת והגדלת תחבורה ציבורית. הכל נכנס לחוק אחד שאנחנו מנסים לקדם". "שאלה לשרת החינוך יפעת שאשא ביטון: האם תקדמי חינוך ולימוד של נושא משבר האקלים בניגוד לקודמייך בתפקיד, ואם כן איך הנושא יילמד ובמסגרת אילו שיעורים?" yael.gaton@shakuf.co.il 